PolyAgent/wiki_georgian_en_parallel_20231101 huggingface dataset:
24 ნოემბერი

24 ნოემბერი — გრიგორიანული კალენდრის 328-ე დღე (ნაკიან წლებში – 329-ე დღე). წლის ბოლომდე დარჩენილია 37 დღე.
დღის მოვლენები
1642 : აბელ ტასმანმა კუნძული ტასმანია აღმოაჩინა.
1859 : ჩარლზ დარვინმა გამოაქვეყნა „სახეობათა წარმოშობა“.
1944 : მეორე მსოფლიო ომი : ტოკიოს დაბომბვა - პირველი რეიდი აწარმოა 88 ამერიკულმა ავიაბომბდამშენმა იაპონიის დედაქალაქზე.
1951 : ბროდვეიზე დაიდგა „გიგი“, რომელშიც აქამდე ნალკებად ცნობილი ოდრი ჰეპბერნი ასრულებდა მთავარ როლს.
1956 : სკკპ-ის ცენტრალური კომიტეტის დადგენილებით აღდგა ყალმუხების, ყარაჩაელების, ბალყარების, ჩეჩნებისა და ინგუშების ეროვნული ავტონომიები.
1965 : ჯოსეფ დესირე მობუტუ კონგოში უსისხლო სამხედრო გადატრიალებას აწყობს და პრეზიდენტი ხდება მომდევნო 30 წლის განმავლობაში, 1997 წლის ხელახალ ამბოხებამდე.
1969 : აშშ და სსრკ ხელს აწერენ ბირთვული იარაღის გაუვრცელებლობის პაქტს.
1971 : ძლიერი ჭექა-ქუხილის დროს ვაშინგტონის შტატზე, თვითმფრინავის გამტაცებელი დენ კუპერი ნორზვესტ ორიენტ ეარლაინის თვითმფრინავიდან პარაშუტით ხტება $200.000 გამოსასყიდი თანხით - ფულის და გამტაცებლის აღმოჩენა ვერასდროს მოხერხდა.
2008 : ბრაზილიის მთავრობამ ქვეყანაში საგანგებო მდგომარეობა გამოაცხადა სამხრეთის რეგიონის შტატ სანტა კატარინაში წყალდიდობის გამო, რომელმაც 99 ადამიანი იმსხვერპლა, ხოლო 78 000 უბინაოდ დატოვა.
2009 : 300 000-ზე მეტი ცხოველი დაკლეს გადჰიმაის ფესტივალზე სამხრეთ ნეპალში, მსოფლიოს უდიდეს ცხოველთა მსხვერპლშეწირვაზე.
2013 : ხუან ორლანდო ერნანდესი ჰონდურასის პრეზიდენტად აირჩიეს.
2017 : ბათუმში, სასტუმრო „ლეოგრანდში“ გაჩენილ ხანძარს 11 ადამიანის სიცოცხლე ემსხვერპლა.
2021 : შვედეთის რიქსდაგის მიერ პირველ ქალ პრემიერ-მინისტრად არჩეული მაგდალენა ანდერსონი ბიუჯეტის პროექტის ჩავარდნის გამო რამდენიმე საათში გადადგა.
ამ დღეს დაბადებულნი
1730 : ალექსანდრე სუვოროვი — რუსი მხედართმთავარი და სამხედრო თეორეტიკოსი
1898 : კონსტანტინე ბაქრაძე — ქართველი ფილოსოფოსი
1916 : რევაზ მარგიანი — ქართველი პოეტი.
ამ დღეს გარდაცვლილნი
1072 : ბაგრატ IV — საქართველოს მეფე
1577 : ისმაილ II — სეფიანთა დინასტიის მესამე წარმომადგენელი.
1920 : ალექსი-მესხიშვილი, ვლადიმერ (ლადო) — ქართველი მსახიობი და რეჟისორი.
1991 : ფრედი მერკური — ბრიტანელი მუსიკოსი.
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
წმინდა მინა
ბიქტორი და სტეფანიდა
წმინდა ბიკენტი
თეოდორე სტუდიელი
სტეფანე დეჩანელი
იხილეთ აგრეთვე
სხვა თვეები:
სქოლიო
1124
კარეკა

კარეკა
ანტონიო დე ოლივეირა ფილიო (დ. 5 ოქტომბერი, 1960, არარაკუარა, ბრაზილია) — ბრაზილიელი ფეხბურთელი, თავდამსხმელი. ფეხბურთის გულშემატკივრებში უფრო ცნობილია როგორც კარეკა. 1986 წლის მექსიკის და 1990 წლის იტალიის მსოფლიო ჩემპიონატების მონაწილე ბრაზილიის ეროვნული ნაკრების შემადგენლობაში. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 62-ე ადგილზე დასახელდა.
საკლუბო კარიერა
კარეკამ საკლუბო კარიერა საფეხბურთო კლუბ „გუარანის“ შემადგენლობაში 1976 წელს დაიწყო. ორი წლის შემდეგ ამ გუნდის რიგებში ბრაზილიის ჩემპიონი გახდა.
1983 წელს „სან-პაულუში“ გადავიდა, სადაც რამდენიმე წარმატებული სეზონი ჩაატარა, ხოლო 1986 წელს გუნდთან ერთად ბრაზილიის ჩემპიონობა მოიპოვა.
1987 წელს კარეკამ ბრაზილიის დატოვება და ევროპულ კლუბში გადასვლა გადაწყვიტა. ეს კლუბი იტალიური „ნაპოლი“ გახდა, სადაც ანტონიო არგენტინელ მარადონასა და თანამემამულე ალემაოს შეუერთდა.
სპორტული ჟურნალისტებისა და ფეხბურთის გულშემატკივრების შეფასებით „ნაპოლიში“ კარეკა ფეხბურთის ნამდვილ ვარსკვლავად იქცა. პირველ სეზონში „ნაპოლის“ შემადგენლობაში 13 ბურთი გაიტანა. მომდევნო წელი კიდევ უფრო წარმატებული გამოდგა, როდესაც გუნდთან ერთად უეფას თასი მოიპოვა, რომლის ორმატჩიან ფინალშიც ნეაპოლელებმა გერმანულ „შტუტგარტს“ აჯობეს (2–1, 3–3), ხოლო კარეკამ ორივე ფინალურ მატჩში თითო ბურთის გატანა მოახერხა.
1989–90 წლების სეზონში „ნაპოლის“ შემადგენლობაში იტალიის ჩემპიონატში გაიმარჯვა.
სანაკრებო კარიერა
1982–1993 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 64 შეხვედრას ატარებს და 30 ბურთი გააქვს.
მსოფლიო ჩემპიონატზე
კარეკამ მსოფლიო ჩემპიონატების 9 შეხვედრაში მიიღო მონაწილეობა და 7 ბურთი გაიტანა.
მიღწევები
საკლუბო
გუარანი
ბრაზილიის ჩემპიონატი (სერია A): 1978
სან-პაულუ
ბრაზილიის ჩემპიონატი (სერია A): 1986
პაულისტას ჩემპიონატი: 1985, 1987
ნაპოლი
უეფა-ს თასი: 1988–89
იტალიის სერია A: 1989–90
იტალიის სუპერთასი: 1990
სანაკრებო
ბრაზილია
კოპა ამერიკა: 1989
ინდივიდუალური
ბრაზილიის ჩემპიონატის ოქროს ბურთი: 1986
ბრაზილიის ჩემპიონატის ვერცხლის ბურთი: 1982, 1985
პაულისტას ლიგის საუკეთესო ბომბარდირი: 1985
ბრაზილიის ჩემპიონატის საუკეთესო ბომბარდირი: 1986
მსოფლიო ჩემპიონატის ვერცხლის ბუცი: 1986
სამხრეთ ამერიკის წლის სიმბოლური ნაკრების წევრი: 1986
ლიტერატურა
რესურსები ინტერნეტში
კარეკა — ფიფა-ს ჩანაწერი
კომენტარები
სქოლიო
დაბადებული 5 ოქტომბერი
დაბადებული 1960
ბრაზილიელი ფეხბურთელები
ბრაზილიის საფეხბურთო ჩემპიონატის ფეხბურთელები
სან-პაულუს ფეხბურთელები
სანტოსის ფეხბურთელები
სერია A-ს ფეხბურთელები
ნაპოლის ფეხბურთელები
იაპონიის საფეხბურთო ჩემპიონატის ფეხბურთელები
კაშივა რეისოლის ფეხბურთელები
ბრაზილიის ნაკრების ფეხბურთელები
1986 წლის მსოფლიო საფეხბურთო ჩემპიონატის ფეხბურთელები
1990 წლის მსოფლიო საფეხბურთო ჩემპიონატის ფეხბურთელები
1983 წლის კოპა ამერიკის ფეხბურთელები
1987 წლის კოპა ამერიკის ფეხბურთელები
ყუდრო (მარნეულის მუნიციპალიტეტი)

ყუდრო (მარნეულის მუნიციპალიტეტი)
ყუდრო — სოფელი საქართველოში, ქვემო ქართლის მხარის მარნეულის მუნიციპალიტეტში, შაუმიანის სადაბო. მდებარეობს ლოქის ქედის ჩრდილოეთ მთისწინეთში, მდინარე საღზაღანისწყლის (ხრამის მარჯვენა შენაკადი) ზემოთში. ზღვის დონიდან 950 მ სიმაღლეზე. ქალაქ მარნეულიდან დაშორებულია 36 კილომეტრით.
სოფლის მიდამოებში შემონახულია შუა საუკუნეების ქართული ხუროთმოძღვრების ძეგლები: ნაქალაქარი, დარბაზული ეკლესია, 2 ეკლესიის ნანგრევები და ციხე.
დემოგრაფია
2014 წლის აღწერის მონაცემებით სოფელში ცხოვრობს 26 ადამიანი.
ლიტერატურა
სქოლიო
მარნეულის მუნიციპალიტეტის სოფლები
Build (კონფერენცია)

Build (კონფერენცია)
Build — ვებ და პროგრამული უზრუნველყოფის დეველოპერების ყოველწლიური ღონისძიება კომპანია Microsoft-ისგან. როგორც წესი, Build-ით დაინტერესებული საზოგადოება აქტიურად იყენებს Windows, Windows Phone, Microsoft Azure-ს და კომპანიის სხვა ტექნოლოგიურ გადაწყვეტილებებს. პირველად ღონისძიება 2011 წელს ჩატარდა, რითაც ჩაანაცვლა Microsoft-ის სხვა ყოველწლიური ღონისძიებები, როგორებიცაა Professional Developers Conference (რომელზეც ძირითადად განიხილებოდა Windows-ის ოპერაციული სისტემისთვის საჭირო პროგრამირების სიახლეები) და MIX, რომელიც მოიცავდა ვებ-დეველოპინგს Microsoft-ის ტექნოლოგიების (მაგ. Silverlight და ASP.net-ის) გამოყენებით.
ღონისძიებები
2011
პირველი Build-ღონისძიება 2011 წლის 13-16 სექტემბრის ჩათვლით ქ.ანაჰაიმში ჩატარდა. კონფერენცია დიდწილად Windows 8, Windows Server 2012-სა და Visual Studio 2012-ს დაეთმო. აღნიშნული განახლებული პროდუქტების დეველოპერული საცდელი ვერსიებიც მაშინვე გამოჩნდა. საკონფერენციო დარბაზში მყოფებმა კი მიიღეს Samsung-ის სპეციალური პლანშეტური კომპიუტერი, რომელიც Windows 8-ის დეველოპერულ საცდელ ვერსიაზე მუშაობდა.
2012
Microsoft-ის კამპუსში (რედმონდი) 30 ოქტომბრიდან 2 ნოემბრის ჩათვლით ჩატარებულ Build 2012-ის ფარგლებში კომპანიის წარმომადგენლებმა Windows Azure-ისა და Windows Phone 8-ის პარალელურად ახლახან გამოსულ ფინალურ Windows 8-ზეც ისაუბრეს. დარბაზში მყოფმა სტუმრებმა საჩუქრად Surface RT პლანშეტი თავისი Touch Cover-კლავიატურით, Nokia Lumia 920 და OneDrive-ზე(მაშინ SkyDrive) უფასო 100 გბ საცავი მიიღეს.
2013
Build 2013 ქ.სან-ფრანცისკოში არსებულ Moscone Center-ის ჩრდილოეთ და სამხრეთ ნაწილში 26-28 ივნისის ჩათვლით ჩატარდა.]]. ღონისძიებაზე ცნობილი გახდა Windows 8-ის 8.1-მდე განახლების შესახებ. დამსწრე საზოგადოებამ საჩუქრების სახით Surface Pro და Touch Cover კლავიატურა, Acer Iconia W3 (პირველი 8-დიუმიანი Windows 8-პლანშეტი) Bluetooth-კლავიატურითა და SkyDrive-ზე უფასო 100 გბ მიიღო..
2014
Build 2014 ისევე, როგორც წინა წლის ღონისძიება ქ.სან-ფრანცისკოში არსებულ Moscone Center-ის დასავლეთ ნაწილში 2-4 აპრილის ჩათვლით გაიმართა. თავდაპირველად, Microsoft-ის ოფიციალურ საიტზე ღონისძიების ჩატარების თარიღად 2013 წლის 12 დეკემბერი იყო დასახელებული, თუმცა როდესაც ვითარება გაირკვა, დასახელდა ახალი, უკვე რეალური ჩატარების თარიღი.. Build-ის სტუმრებმა საჩუქრად Xbox One და Microsoft Store-ის 500$-იანი ვაუჩერები მიიღეს.
მნიშვნელოვანი სიახლეები ღონისძიებიდან:
Windows Display Driver Model 2.0 და DirectX 12
Microsoft Cortana
Windows Phone 8.1
Windows 8.1-ის საგაზაფხულო განახლება
Windows უფასო ხდება 9-დიუმზე ნაკლები ეკრანის მქონე და IoT მოწყობილობებისთვის.
.NET Native (სიახლეები , ვებ-გვერდი)
Bing-ის გაუმჯობესებები.
Visual Studio 2013 Update 2 RC
Team Foundation Server 2013 Update 2 RTM
TypeScript 1.0
.NET Foundation
2015
Build 2015 ჩატარდება Moscone Center-ის დასავლეთ ნაწილში, რაც ამ ადგილს ღონისძიებისთვის ტრადიციულს ხდის. კონფერენცია 29 აპრილიდან 1 მაისის ჩათვლით ჩატარდება. რეგისტრაცია და ბილეთის ღირებულება 2095$-ს შეადგენს და მიუხედავად ამისა, ბილეთების გაყიდვაში ჩაშვებისთანავე 1 საათში ყველა გაიყიდა.
მოსალოდნელი სიახლეები:
Windows 10
Windows 10 (სმარტფონებისთვის)
HoloLens და Windows Holographic.
რესურსები ინტერნეტში
Build კონფერენციის ოფიციალური ვებ-გვერდი.
სქოლიო
Microsoft
Buskett Gardens

Buskett Gardens
The Buskett Gardens forming one of the few woodland areas in Malta, are located in the fertile valley of Wied il-Luq in Rabat. The 30 ha site lies to the west of Siġġiewi (Città Ferdinand) and just east of Dingli. The Verdala Palace, an official residence of the President of Malta, stands on the edge of the Gardens.
History
The gardens know their origins at least since the post-Roman Republic period and in which sexual celebrations in honor of their gods were traditional. When Eastern Christianity took root in Malta, this pagan feast was replaced by the Christian celebrations of St. Peter and St. Paul.
Indigenous forests once covered Malta, but trees were cut down for shipbuilding in the era when galleons plied the Mediterranean waters and for agricultural purposes. Buskett Gardens were planted by the Knights Hospitaller as a hunting reserve.
In June 1557, Grand Master Claude de la Sengle retreated to Buskett when his health began to deteriorate, and died at Mdina two months later.
Description
The gardens contain broadleaved deciduous woodland, native coniferous woodland, with sclerophyllous garrigue and maquis shrubland, as well as groves of fruit trees. Many different trees and shrubs grow in the gardens, including numerous fruit-bearing trees. One of the greenest areas in Malta, the gardens are at their best in the spring but also provide shade from the harsh mid-summer sun and offer a quiet place for a walk in the winter months.
The gardens are very popular with the Maltese people, who often go for walks in the peaceful settings or enjoy a picnic in the shade of the trees. The gardens serve as a venue for the Feast of Imnarja which is celebrated on 29 June. Hundreds of people flock there the previous evening, to eat the traditional Maltese dish of rabbit stew cooked in wine, to listen to traditional folk music and singing, and to enjoy the annual agricultural show in the morning.
Verdala Palace
The Verdala Palace is perched on a hilltop adjoining and overlooking Buskett Gardens. It was built by Grand Master Hughes de Verdalle in 1588 as a summer residence and hunting lodge. The building now serves as the President's summer residence. The palace is a landmark and not open to the public except for certain occasions.
Important Bird Area
The gardens have been identified as an Important Bird Area (IBA) by BirdLife International because they support large numbers of bird species , especially as a sanctuary to those on seasonal migration through the Maltese Archipelago.
See also
List of birds of Malta
References
Gardens in Malta
Important Bird Areas of Malta
Siġġiewi
არქიტექტურა

არქიტექტურა (და ; „ვიწყებ ხელოსნობას“), ხუროთმოძღვრება — შენობა-ნაგებობათა დაპროექტებისა და დიზაინის ხელოვნება და მეცნიერება. უფრო ვრცელი გაგებით არქიტექტურა ასევე მოიცავს მთელი სამშენებლო კომპლექსისა და მისი გარემოს დიზაინს, ანუ მაკრო დონიდან — ურბანული დაგეგმარება, ურბანული დიზაინი და პანორამული არქიტექტურა, მიკრო დონემდე — ინტერიერისა და ავეჯის შექმნის ჩათვლით. არქიტექტურული დიზაინი ითვალისწინებს, როგორც მშენებლისთვის ღირებულებასა და საინჟინრო თვალსაზრისით მართებულობას, ასევე მომხმარებლისთვის ფუნქციონალურ და ესთეტიურ მნიშვნელობას.
იხილეთ აგრეთვე
ორგანული არქიტექტურა
ლიტერატურა
რესურსები ინტერნეტში
Architecture Week
American Institute of Architects
Glossary of Architecture Terms
სქოლიო
არქიტექტურა
ხელოვნება ტიპის მიხედვით
მეცნიერება
მუტი (მრავალმნიშვნელოვანი)

მუტი (მრავალმნიშვნელოვანი)
მუტი — ეგვიპტური დედა-ქალღმერთი.
მუტი შეიძლება აღნიშნავდეს:
მონგრეალი — შერეული ჯიშის ძაღლების კატეგორია
მუტის ტაძარი — ტაძარი ეგვიპტეში
მუტი (ქალაქი) — რაიონი თურქეთში
მუტის კოშკი — კოშკი ამავე რაიონში
სპიშკი-ჰრადი

სპიშკი-ჰრადი — ყველაზე დიდი ციხესიმაგრე სლოვაკეთში, სპიშის ოლქის ისტორიული ცენტრი, იუნესკოს მემკვიდრეობის ძეგლი. მდებარეობს სპიშსკე-პოდგრადეს მახლობლად.
ისტორია
ციხესიმაგრე ააშენეს XII საუკუნეში. XIII საუკუნეში დაამატეს რომანული სტილის სასახლე. 1241 წელს ციხესიმაგრემ გადაიტანა მონღოლ-თათართა ალყა. XIII საუკუნის ბლოს ციხესიმაგრის საფორტიფიკაციო ნაგებობები გაამაგრეს იტალიელმა არქიტექტორებმა. XIV საუკუნეში, მიაშენეს ქვედა ციხე. XV საუკუნეში ციხესიმაგრის მფლობელებმა, ზაპოლიამ, აქ მრავალი ახალი შენობა ააგო. ციხესიმაგრეში დაიბადა უნგრეთის მეფე იანოშ I ზაპოლია. XVIII საუკუნეში ციხესიმაგრე მიატოვეს, ხოლო 1780 წელს დაიწვა. ამჟამად მიმდინარეობს ციხესიმაგრის აღდგენა.
ცნობილი მცხოვრებლები
იშტვან ზაპოლია
იმრე ზაპოლია
იანოშ I ზაპოლია
კრისტინა ჩაკი
რესურსები ინტერნეტში
Сайт Спишского Града
История и архитектура Спишского града
სლოვაკეთის ციხესიმაგრეები
ფოცხვერია

ფოცხვერია
საკუთარი სახელი ფოცხვერია შეიძლება აღნიშნავდეს ერთ-ერთ შემდეგ პიროვნებათაგანს:
გია ფოცხვერია — ქართველი მწერალი
ივან ფოცხვერია — ქართველი ფეხბურთელი
ჯემალ ფოცხვერია — ქართველი მწერალი
ქართული გვარები
ლეერის რაიონი

ლეერის რაიონი — რაიონი გერმანიაში. რაიონის ცენტრი — ქალაქი ლერი. რაიონი შედის ქვემო საქსონიის ფედერალურ მხარეში. იკავებს 1.086,05 კვ. კმ. ფართობს. მოსახლეობა შეადგენს 165 056 ადამიანს. მოსახლეობის სიმჭიდროვე — 152 ადამიანი/კვ.კმ-ზე. რაიონის ოფიციალური კოდი — 03 4 57.
რესურსები ინტერნეტში
ქვემო საქსონიის რაიონები
Villanueva, Misamis Oriental

Villanueva, Misamis Oriental
Villanueva, officially the Municipality of Villanueva, is a 2nd class municipality in the province of Misamis Oriental, Philippines. According to the 2020 census, it has a population of 40,419 people.
History
Long before the Spanish colonization, the place was originally named "Bongloy" by the natives called the Magahats, because of the three gigantic Bongloy trees that grew in the place where the Catholic church and town plaza stands today.
In 1830, the mission of Jasaan, an adjacent town to the north, was to establish separation from Cagayan de Oro and evangelization to as far as the towns of Sumilao, Linabo and Malitbog in the province of Bukidnon. Its center of civilization and the first Church was at "Daanglungsod" which is now the Aplaya, Jasaan, where an old kota (watchtower) still exists, thus marked the birth of Christianity in Bongloy.
Father Gregorio Parache, S.J., - (432 local historical sources of Northern Mindanao by Father Francisco Demetrio, S. J), who was the parish priest of Jasaan at that time brought a certain Captain Villanueva to Bongloy. Villanueva was a Mexican-American soldier who was one of the occupants of Balingasag Convent during the American occupation of the Philippines.
Father Parache requested Captain Villanueva to assist him in the plans and then commissioned the captain to develop a potable water and irrigation system in the Bongloy area. As the years passed, the Magahats moved eastward below the town of Claveria and began calling Bongloy as Villanueva in honor of the captain. The word Villanueva was handed down through word of mouth in the succeeding generations.
Geography
Barangays
Villanueva is politically subdivided into 11 barangays. Each barangay consists of puroks while some have sitios.
Balacanas
Dayawan
Katipunan
Kimaya
Poblacion 1
Poblacion 2
Poblacion 3
San Martin
Tambobong
Imelda
Looc
Climate
Demographics
In the 2020 census, the population of Villanueva, Misamis Oriental, was 40,419 people, with a density of .
Economy
The presence of companies like Philippine Sinter Corporation (PSC), STEAG State Power Inc., Purina, and recent opening Coca-Cola Bottlers Philippines Inc. contributes to the municipality's income although it is largely agricultural.
Culture
Villanueva celebrates the feast of the Our Lady of Guadalupe every December 12. In 2015, it celebrated its ″1st Bongloy Festival″.
References
External links
[ Philippine Standard Geographic Code]
Philippine Census Information
Local Governance Performance Management System
Municipalities of Misamis Oriental
4 by the Beatles

4 by the Beatles
by the Beatles — ინგლისური როკ-ჯგუფ The Beatles-ის EP. გამოიცა 1965 წლის 1 თებერვალს, აშშ-ში ლეიბლზე Capitol (ნომერი კატალოგში - R-5365).
მიუხედავად იმისა, რომ ჯგუფის პირველი EP, რომელიც Capitol-მა გამოსცა, წარმატებული არ აღმოჩნდა, იგი მოხვდა სინგლების ჩარტში და ლეიბლმა დაიწყო ახალი სერიის, 4-By, გამოცემა. ასეთ გამოცემებში შედიოდა ოთხი სიმღერა, რომელიც მხოლოდ მუსიკოსის სხვა სინგლების მხარდაჭერას ითვალისწინებდა და მიზნად არ ისახავდა უკანასკნელი სინგლის კონკურენციას. "
სიმღერების სია
ამ EP-ში შეტანილია 4 სიმღერა Beatles '65-დან (დეკემბერი, 1964).
მხარე 1
Honey Don't (კარლ პერკინსი) - 2:56
I'm a Loser (ლენონი/მაკ-კარტნი) - 2:30
მხარე 2
Mr. Moonlight" (ჯონსონი) - 2:39
Everybody's Trying to Be My Baby (პერკინსი) - 2:25
სქოლიო
1965 წლის EP-ები
The Beatles-ის EP-ები
ალბომები ჯორჯ მარტინის პროდიუსერობით
ბიგილდინო (ბაშკირეთი)

ბიგილდინო (ბაშკირეთი)
ბიგილდინო — სოფელი რუსეთის ფედერაციაში, ბაშკირეთის რესპუბლიკის ბალტაჩევოს რაიონში.
2010 წლის მონაცემებით, სოფელში ცხოვრობს 232 ადამიანი. რაიონულ ცენტრ სტარობალტაჩევოდან დაშორებულია 25 კილომეტრით. უახლოესი რკინიგზის სადგურია კუედა, რომელიც დაშორებულია 92 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (66%).
რესურსები ინტერნეტში
Совет муниципальных образований Республики Башкортостан.
სქოლიო
ბალტაჩევოს რაიონის სოფლები
მარიუტი

მარიუტი — ლაგუნის ტიპის მარილიანი ტბა ჩრდილოეთ ეგვიპტეში. მდებარეობს მდინარე ნილოსის დელტის დასავლეთ ნაწილში, ზღვის დონიდან 4 მ-ით დაბლა. ხმელთაშუა ზღვისგან გამოყოფილია ვიწრო და ქვიშიანი ყელით, რომელზედაც დაშენებულია ქალაქ ალექსანდრიის დასავლეთი ნაწილი. გადაჭიმულია ჩრდილო-აღმოსავლეთიდან სამხრეთ-დასავლეთისაკენ; წაგრძელებული ფორმისაა. XX საუკუნეში ტბის ფართობი დაახლოებით 200 კმ² აღწევდა. ამჟამად მისი ფართობია 60 კმ². ნაპირებთან მოქმედებს თევზსაჭერი არტელი და მარილის მოსაპოვებელი საწარმო. მარიუტი არხით შეერთებულია მდინარე ნილოსთან. ტბის ყველაზე მაღალი დონეები ემთხვევა მდინარე ნილოსის წყალმოვარდნებს. ანტიკურ დროში ტბას „მარეოტისი“ ეწოდებოდა. ტბაში მოიპოვება ნილოსის ქორჭილა.
სქოლიო
ეგვიპტის ტბები
Polyrhachis decellei

Polyrhachis decellei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
საქართველო 1998 წლის ზამთრის ოლიმპიურ თამაშებზე

საქართველო 1998 წლის ზამთრის ოლიმპიურ თამაშებზე
საქართველომ ზამთრის ოლიმპიურ თამაშებზე მეორედ იასპარეზა 1998 წელს, იაპონიის ქალაქ ნაგანოში. საქართველო წარმოდგენილი იყო 4 მონაწილით, სპორტის 3 სახეობაში. ნაკრებმა მედლების მოპოვება ვერ შეძლო.
რესურსები ინტერნეტში
sports-reference.com
ქვეყნები 1998 წლის ზამთრის ოლიმპიურ თამაშებზე
საქართველო ზამთრის ოლიმპიურ თამაშებზე
პიტერ შორი

პიტერ შორი
პიტერ უილისტონ შორი (დ. 1959 წლის 14 აგვისტო) — გამოყენებითი მათემატიკის ამერიკელი პროფესორი მასაჩუსეტსის ტექნოლოგიის ინსტიტუტში (MIT). ის ცნობილია კვანტურ გამოთვლებზე მუშაობით, კერძოდ, შორის ალგორითმის შემუშავებით. ეს არის კვანტური ალგორითმი, ექსპონენციალურად უფრო სწრაფი ფაქტორირებისთვის, ვიდრე კლასიკურ კომპიუტერზე გაშვებული ამჟამად ცნობილი ყველაზე საუკეთესო ალგორითმი.
განათლება
1977 წელს, ტამალპაისის საშუალო სკოლაში სწავლის დროს, მილ ველში (კალიფორნია), შორმა მესამე ადგილი დაიკავა აშშ-ს მათემატიკურ ოლიმპიადაზე. იმავე წელს სკოლის დამთავრების შემდეგ, მან იუგოსლავიაში მათემატიკის საერთაშორისო ოლიმპიადაზე ვერცხლის მედალი მოიპოვა (ამ წელს აშშ-ს გუნდმა ყველაზე მეტი ქულა მიიღო ქვეყნებს შორის). 1981 წელს მან მიიღო ბაკალავრის ხარისხი მათემატიკაში კალიფორნიის ტექნოლოგიის ინსტიტუტში და იყო პუტნამის სტიპენდიანტი 1978 წელს. 1985 წელს მან მიიღო დოქტორის ხარისხი გამოყენებით მათემატიკაში მასაჩუსეტსის ტექნოლოგიის ინსტიტუტში. მისი დისერტაცია ეხებოდა შეფუთვის ალგორითმების ალბათურ ანალიზს.
მათემატიკაში მან თანაავტორებთან ერთად დაამტკიცა პოლარული წრის თეორემა.
კარიერა
დოქტორის ხარისხის მინიჭების შემდეგ მან ერთი წელი გაატარა პოსტდოქტორანტად კალიფორნიის უნივერსიტეტში, ბერკლიში, შემდეგ კი მიიღო თანამდებობა ბელის ლაბორატორიაში ნიუ-პროვიდენსში (ნიუ ჯერსი). სწორედ იქ შეიმუშავა შორის ალგორითმი, რისთვისაც მიენიჭა ნევანლინას პრემია მათემატიკოსთა 23-ე საერთაშორისო კონგრესზე 1998 წელს და გიოდელის პრემია 1999 წელს 1999 წელს მას მიენიჭა მაკარტურის სტიპენდია. 2017 წელს მიიღო ICTP-ის დირაკის მედალი, ხოლო 2019 წლისთვის BBVA Foundation Frontiers of Knowledge Award in Basic Sciences.
შორმა MIT-ში მუშაობა 2003 წელს დაიწყო. ამჟამად ის არის გამოყენებითი მათემატიკის პროფესორი MIT-ის მათემატიკის დეპარტამენტში. ის ასევე არის ასოცირებული CSAIL-თან და MIT-ის თეორიული ფიზიკის ცენტრთან (CTP).
მან მიიღო გამორჩეული კურსდამთავრებულების ჯილდო Caltech-ისგან 2007 წელს.
2011 წლის 1 ოქტომბერს პიტერ შორი შეიყვანეს ამერიკის ხელოვნებისა და მეცნიერების აკადემიაში. ის აირჩიეს ACM-ის თანამშრომელად 2019 წელს „კვანტურ გამოთვლებში, ინფორმაციის თეორიისა და შემთხვევითი ალგორითმების შეტანისთვის“. 2002 წელს აირჩიეს მეცნიერებათა ეროვნული აკადემიის წევრად. 2020 წელს ის აირჩიეს ეროვნული საინჟინრო აკადემიის წევრად კვანტურ გამოთვლებში პიონერული წვლილისთვის.
2020 წლის 30 ოქტომბერს Nature-ში გამოქვეყნებულ ინტერვიუში შორმა თქვა, რომ პოსტკვანტურ კრიპტოგრაფიას კვანტური საფრთხიდან გამოსავლად თვლის, თუმცა დაუცველი ალგორითმებიდან გადასასვლელად დიდი საინჟინრო ძალისხმევაა საჭირო.
შორის ნაშრომები კვანტური კომპიუტერის შექმნაზე თანამედროვე კროპტოგრაფიას საფრთხეში აყენებს. კერძოდ, RSA ალგორითმს, რომელიც წარმოადგენს კრიპტოსისტემას ღია გასაღებით, მივყავართ პოსტკვანტურ კრიპტოგრაფიამდე, ანუ ისეთ კრიპტოგრაფიამდე, რომელიც აქტუალური იქნება კვანტური კომპიუტერის შექმნის შემდეგ.
იხილეთ აგრეთვე
რესურსები ინტერნეტში
Peter W. Shor
Peter Shor's Home Page at MIT
სქოლიო
აშშ-ის მეცნიერებათა ეროვნული აკადემიის წევრები
დაბადებული 1959
ამერიკელი მეცნიერები ინფორმატიკის დარგში
ერფურტის ებრაული მემკვიდრეობა

ერფურტის ებრაული მემკვიდრეობა — იუნესკოს მსოფლიო მემკვიდრეობის ძეგლი ქალაქ ერფურტში, თიურინგია, გერმანია. მსოფლიო მემკვიდრეობის ძეგლების სიაში შეიტანეს 2023 წლის სექტემბერში ერ-რიადში მიმდინარე 45-ე სესიაზე.
ძეგლი მოიცავს სამ ობიექტს: ძველი სინაგოგა, მიკვე და ქვის სახლი. ისინი ასახავენ ადგილობრივი ებრაული თემის ცხოვრებას და მის თანაარსებობას ქრისტიანულ უმრავლესობასთან შუა საუკუნეების ცენტრალურ ევროპაში, XI საუკუნის ბოლოდან XIV საუკუნის შუა ხანებამდე.
რესურსებიინტერნეტში
Jewish-Medieval Heritage of Erfurt
მსოფლიო მემკვიდრეობის ძეგლები გერმანიაში
დარენ მონაჰენი

დარენ მონაჰენი — ამერიკელი ვიდეო თამაშების პროგრამისტი, ვიდეო თამაშების მწარმოებელი კომპანიის Obsidian Entertainment-ის საინფორმაციო სამსახურის უფროსი, პროდიუსერი და კომპანიის ერთ-ერთი დამაარსებელი.
კარიერა
მონაჰენი 10 წელზე მეტია რაც მოღვაწეობს ვიდეო თამაშების ინდუსტრიაში, რომელიც ამ ხნის განმავლობაში მუშაობდა სხვადასხვა კომპანიებში, მათ შორის Interplay Entertainment-სა და Black Isle Studios-ში, სადაც იგი მუშაობდა აღმასრულებელ პროდიუსერად კომპანიისთვის. როგორც პროდიუსერი ხელმძღვანელობდა „Icewind Dale“ და „Baldur's Gate: Dark Alliance“ შექმნას.
რესურსები ინტერნეტში
,
სქოლიო
ვიდეო თამაშების პროგრამისტები
Fallout სერიის შემქმნელები
Obsidian Entertainment
Dungeons & Dragons-ის ვიდეო თამაშების დიზაინერები
Formica francoeuri

Formica francoeuri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
Leptogenys conradti

Leptogenys conradti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
პორტუგალიელი პაპების სია

პორტუგალიელი პაპების სია - 2 რომის პაპი იყო პორტუგალიური წარმოშობისა.
სია
დამასუს I, 366–384.
იოანე XXI, 1276–1277.
იხილეთ აგრეთვე
ესპანელი პაპების სია
გერმანელი პაპების სია
ფრანგი პაპების სია
ბერძენი პაპების სია
რომის პაპები
en:List of popes by nationality#Portugal